Gedagte vir die dag: God kyk my in, nie uit nieFoto: Annelize Brits Daarop het hy teruggegaan na sy pa toe. En toe hy nog ver weg was, het sy pa hom gesien aankom. Oorweldig met liefde en deernis het hy na sy seun toe gehardloop, hom omhels en gesoen. (Lukas 15:20) “It is better to be looked over than overlooked!” het Mae West eenkeer gesê. Om geïgnoreer te word, is pynlik. Jy weet jy is ’n slagoffer van sulke miskyke wanneer niemand hulle aan jou opinies steur nie. Of na jou raad luister nie. Dit is dan maklik om te begin dink jy is niks en niemand. Wanneer jy so voel, is dit belangrik om te onthou hoe God jou sien. Jesus kyk met sagte oë na ons. Natuurlik is Hy nie blind vir sonde nie, maar die kruis het sy manier van kyk drasties verander. Bron: Gereed vir vandag deur Stephan Joubert Uitgewer: Christelike Uitgewersmaatskappy/CUM